《和沈季文壬子除夕感怀诗元韵同翰君作》
清代·吴怡

岁去无踪杳莫寻，百壶春酒且重斟。丹颜绿鬓随年改，密咏恬吟坐夜深。

六合之中皆寄旅，一杯以外听浮沈。纷纷时局方争鹿，漫诩河山似带襟。

作者简介：吴怡，字欢佩，一字纫萱，武进人。举人广东同知翊寅女，同县广西苍梧知县庄炎继室。有《玉清馆诗草》。